Navnet Pelt går helt tilbage til romertiden, da romerne  kaldte egnen for Palethe, hvilket betød sumpet område.  I Middelalderen og frem til den Franske Revolution var Pelt navnet på et herred, der også omfattede dele af nabokommuner.  I den lokale dialekt betegnede Pelt til sidst kun den højere beliggende del, Overpelt. Indbyggerne fik i 2017 ved en lokal folkeafstemning mulighed for at bestemme navnet på den nye kommune. Knap tre fjerdedele valgte den historiske betegnelse Pelt.  Efternavnet Van Pelt Efter tidligere nederlandsk skik vælgte fraflyttere til større byer ofte navnet på deres hjemegn som efternavn. Det skete ved at tilføje forholdsordet Van (med stort elle lille v), hvilket betyder fra.  Efternavnet Van Pelt betyder altså bogstaveligt "stammer fra Pelt". Efternavnet forekommer en del i Antwerpen og Amsterdam. Især fra sidstnævnte by skete der i 1600-tallet en udvandring til bl.a. de nederlandske kolonier. Således forekommer også efternavnet Van Pelt i USA,  hvor der bl.a. findes en Van Pelt Avenue i New York, som oprindeligt hed Nieuw Amsterdam. I flere tilfælde slettedes dog forholdsordet van i udlandet, da det ingen betydning har på andre sprog .  Danmark opretholdt i 1600-tallet ikke kun militære, men også okonomiske forbindelser med Nederlandene. Især sukkerhandelen var meget indbringende. Sukkerbageren Hans Peter Pelt tog i 1600-tallet fra Amsterdam til København, hvor hans søn Abraham Pelt oprettede den Peltske stiftelse ved Sankt Petri Kirke (København) i København, der stadig findes.